Vapaaehtoistyö Mikkelin kriisikeskuksessa : Johtaminen, osaaminen ja työhyvinvointi
Kyttä, Sari (2016)
Kytta_Sari.pdf (989.8Kt)
Kyttä, Sari
http://urn.fi/URN:NBN:fi:amk-2016121220000
Tutkimuksen tarkoituksena oli saada tietoa Mikkelin kriisikeskuksen vapaaehtoisten jaksamisen ja motivaation ylläpitämiseen vapaaehtoisessa kriisityössä sekä niihin liittyvistä kehittämistarpeista. Lisäksi tarkoitus oli edesauttaa tukihenkilöiden osaamisen kehittämistä sekä löytää vapaaehtoisista tukihenkilöistä vastaavan työntekijän johtamisen kehittämiseen työkaluja. Tavoitteena oli selvittää ja tarkastella vapaaehtoisten työhyvinvointia. Suomen Mielenterveysseuraan kuuluu 54 paikallista mielenterveysseuraa ja 30 valtakunnallista järjestöä. Eri puolilla Suomea on 22 kriisikeskusta. Mikkelin Seudun Mielenterveysseura on Suomen Mielenterveysseuran jäsenyhdistys, joka on ylläpitänyt Mikkelin kriisikeskusta vuodesta 1994.
Opinnäytetyö toteutettiin kvalitatiivisella tutkimusmenetelmällä. Aineisto kerättiin Mikkelin kriisikeskuksen vapaaehtoisilta maaliskuussa 2015 puolistrukturoidulla kyselylomakkeella. Tutkimuksessa käytettiin kyselyn lisäksi benchmarkkausta. Kohderyhmänä olivat Mikkelin vapaaehtoiset ja benchmarkattaviksi yksiköiksi valittiin Kuopion ja Kouvolan kriisikeskukset ja niiden vapaaehtoiset.
Tutkimuksen mukaan vapaaehtoiset tukihenkilöt saavat riittävästi tukea ja kannustusta työntekijöiltä. Tutkimustulokset osoittivat, että vapaaehtoisten työhyvinvointiin vaikuttavat taustaorganisaatio, ilmapiiri, työnohjaus ja vapaaehtoisten sitoutuminen toimintaan. Tutkimuksessa ilmeni, että hyvästä osaamisen tasosta huolimatta vapaaehtoiset toivovat koulutusta mielenterveyteen vaikuttavista sairauksista lisätäkseen osaamistaan tai vahvistaakseen sitä. Tutkimus osoitti, että vapaaehtoiset toivovat vapaaehtoisia tukihenkilöitä johtavalta työntekijältä henkilökohtaisia yhteydenottoja ja kehityskeskusteluja. Tutkimuksen tuloksia voivat hyödyntää vapaaehtoisvoimin toimivat yksiköt.